Вядома, што інфіцыраванне туберкулёзам адбываецца ў асноўным аэрагенным спосабам. Кроплі макроты, якія выдзяляе хворы на туберкулёз, утвараюцца пры размове, кашлі, чханні. Нават адзін захварэўшы можа ў дзень заразіць да 20 чалавек. Атрымаць небяспечную палачку Коха можна праз прадметы карыстання хворага, пры ўжыванні ў ежу мясных і малочных прадуктаў ад заражанай жывёлы. Бактэрыі хваробы ўстойлівыя да холаду, цяпла, вільгаці і святла – у вулічным пыле, на старонках кніг яны захоўваюць сваю жыццядзейнасць на працягу трох месяцаў.